574 



42 



Lysning som den betragtede Farves. Delte udførtes saaledes, at en Medhjælper indstillede 

 den hvide Skive til en Sektor af bestemt Størrelse, og efter at Maskinen var sat i Gang, 

 traadte Iagttageren til og afgav sit Skjøn , om den graa Kand eller det farvede Centralparli 

 var lysest. Efter denne Dom varierede Medhjælperen Sektorens Størrelse og noterede denne 

 tilligemed Iagttagerens Dom. Saaledes fortsattes, indtil det største og det mindste Antal 

 Grader hvidt, som endnu forekom Iagttageren af samme Lysning som den forelagte Farve, 

 var fundet. Hertil krævedes næsten altid mindst ti Indstillinger men ofte flere, thi da alle 

 Indstillinger bleve besørgede af Medhjælperen, og Iagttageren altsaa ved Bedømmelsen af 

 Lysningsforholdet ikke havde nogensomhelst fremmed Viden men kun sine umiddelbare 

 Fornemmelser at holde sig til, gjorde han sig af og til skyldig i Selvmodsigelser. Naar 

 f. Ex. en graa Schattering af en vis Sammensætning var vurderet lig Farvens Lysning, saa 

 kunde det hænde, at en lidt mørkere blev angivet som «for lys». Et saadant Tilfælde viser 

 tydeligt, at Vurderingen ikke er sikker, og Iagttagelserne fortsaltes derfor, indtil samtlige 

 Udtalelser vare overensstemmende. Disse Forsøg udførtes af tre forskjellige Iagttagere med 

 de sex nævnte Farver ved sex forskjellige Belysningsgrader. — Belysningen var Dagslys 

 paa fuldstændig klare og skyfri Sommerdage. De forskjellige Grader bleve frembragte dels 

 ved at anstille Forsøgene paa belejlige Tider af Dagen — da Observationsværelset vendte 

 lige mod Syd, varierede Belysningen stærkt i Dagens Løb - - og dels ved Nedrulning af 

 mørke, tætte Gardiner. Den derved fremkomne Forskjel i Lysstraalernes Indfaldsvinkler 

 blev gjort uskadelig ved at maale Belysningen paa selve de roterende Skiver, saa at den 

 havde nøjagtig den Størrelse, der krævedes, uanset om l'orsøgene anstilledes sent paa Efter- 

 middagen ved fuld Vindusaabning eller midt paa Dagen ved stærkt nedrullede Gardiner. 

 Enkelthederne ved den fotometriske Methode vil det være for vidtløftigt at gaa ind paa her, 

 men jeg tør sige, at der blev naaet al den Nøjagtighed, som der overhovedet kan opnaas 

 med noget af de Fotometre, som hidtil har fundet Anvendelse. Som Belysningsenhed har 

 jeg sat et Normal-Spermacetlys i I0 m Afstand. 



Belysningen = 10000. 



